**Ministru kabineta instrukcijas projekta "Kārtība, kādā veic kandidātu atlasi valdes un padomes locekļu amatiem kapitālsabiedrībās, kurās valstij kā dalībniekam (akcionāram) ir tiesības izvirzīt valdes vai padomes locekļus" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts kapitāla daļu pārvaldības koncepcija (Ministru kabineta 2012. gada 4. jūnija rīkojums Nr. 246 "Par Valsts kapitāla daļu pārvaldības koncepciju"). Ekonomiskās sadarbības un attīstības organizācijas (*Organisation for Economic Cooperation and Development*, OECD) (turpmāk – OECD) korporatīvās pārvaldības principi (OECD *Principles of Corporate Governance*, 2004, <http://www.oecd.org/dataoecd/32/18/31557724.pdf>) un OECD vadlīnijas valsts kapitālsabiedrību pārvaldībai (OECD *Guidelines on Corporate Governance of State-owned Enterprises,* 2005, <http://www.oecd.org/corporate/ca/corporategovernanceofstateownedenterprises/34803211.pdf>).Latvijas pievienošanās OECD Ceļa karte (apstiprināta OECD padomē 2013. gada 15. oktobrī) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Sākotnējo memorandu Latvija ir paudusi savu nostāju par OECD juridiskajiem instrumentiem ([www.oecd.org/acts](http://www.oecd.org/acts)), kas ir būtiski, lai nodrošinātu sekmīgu iestāšanās procesu, tai skaitā par OECD vadlīnijām valsts kapitālsabiedrību pārvaldībai (OECD *Guidelines on Corporate Governance of State-owned Enterprises, 2005*, http://www.oecd.org/daf/ca/oecdguidelinesoncorporategovernanceofstate-ownedenterprises.htm) un Korporatīvās pārvaldības principiem (OECD *Principles of Corporate Governance*, 2004, <http://www.oecd.org/dataoecd/32/18/31557724.pdf>).Pašreizējā kapitālsabiedrību pārvaldes modeļa ietvaros valsts kapitāla daļu pārvaldības praksē ir konstatēti šādi problēmjautājumi attiecībā uz valdes un padomes locekļu atlases procesu:* valsts kapitāla daļu decentralizētas pārvaldības apstākļos nav definēti vienoti standarti un prasības attiecībā uz valdes un padomes locekļu atlases procesu;
* valsts kapitāla daļu turētājs īsteno vairākas lomas vienlaikus (klienta, īpašnieka un nozares politikas veidotāja loma vienā personā);
* nepietiekami profesionāla valsts kapitāla daļu pārvaldība (tai skaitā profesionāļu piesaistīšana);
* ikdienas pārvaldības lēmumu politizācija;
* dažādas prakses kapitālsabiedrību valdes locekļu kandidātu atlases procedūrām bieži vien nenodrošina caurskatāmu atlases procesu. Tas rada bažas par amatam atbilstošākā kandidāta izvirzīšanu apstiprināšanai;
* likvidējot padomes, to vietā netika nodrošināts cits efektīvs pārvaldes mehānisms, kā arī nav nodrošināta vienota kārtība profesionālu un kompetentu padomes locekļu iecelšanai, ja padomes tiktu veidotas.

Minēto problēmjautājumu risināšanai Ministru kabinets 2012. gada 4. jūnijā, pieņemot rīkojumu Nr. 246 "Par Valsts kapitāla daļu pārvaldības koncepciju" (turpmāk – koncepcija), ir atbalstījis principus, kuri jāievēro, veicot valdes un padomes locekļu atlases procedūru un padomes locekļu kandidātu datubāzes uzturēšanu un atjaunošanu.Minētā risinājuma ieviešanai tika sagatavots likumprojekts "Publisko personu kapitālsabiedrību un kapitāla daļu pārvaldības likums" (Nr. 731/Lp11), kas 2014. gada 3. jūlijā tika pieņemts Saeimā otrajā lasījumā.Līdz ar to šobrīd pilnībā nav nodrošināta vienota un caurskatāma valsts kapitāla daļu pārvaldība attiecībā uz kapitāla daļām kapitālsabiedrībās, kuru īpašnieks ir valsts, kā to paredz OECD vadlīnijas valsts kapitālsabiedrību pārvaldībai.Instrukcijas mērķis ir nodrošināt valdes un padomes locekļu izvirzīšanas procesa atbilstību korporatīvās pārvaldības labās prakses principiem, nodrošināt atklātu, godīgu un profesionālu valdes un padomes locekļu atlasi un profesionālu un kompetentu kapitālsabiedrību pārvaldes institūciju darbību.Lai sasniegtu minēto mērķi, izstrādāta instrukcija, kas nosaka kārtību, kādā veic kandidātu atlasi valdes un padomes locekļu amatiem kapitālsabiedrībās, kurās valstij kā dalībniekam (akcionāram) ir tiesības izvirzīt valdes vai padomes locekļus (turpmāk – instrukcija).Instrukcijas normas valsts akciju sabiedrībām, kuras darbojas kā kredītiestāde, ieguldījumu pārvaldes sabiedrība vai finanšu iestāde [Kredītiestāžu likuma](http://likumi.lv/doc.php?id=37426) izpratnē, piemēro tiktāl, ciktāl normatīvajos aktos nav noteikts citādi.Instrukcija nav piemērojama, ja:1) izvērtējot valdes vai padomes locekļa iepriekšējā pilnvaru termiņā paveikto, valsts kapitāla daļu turētājs ir nolēmis izvirzīt to uz nākamo pilnvaru termiņu un minētā persona atbilst instrukcijas 8. punktā minētajām prasībām;2) saskaņā ar normatīvajiem aktiem padome ir atbildīga par valdes locekļu atlasi un padome nav ierosinājusi valdes locekļu atlasei piemērot instrukcijā noteikto kārtību;3) nepieciešams nodrošināt kapitālsabiedrības pārvaldes institūcijas lemtspēju, kas ir apdraudēta iepriekš neparedzamu apstākļu dēļ, un valdes vai padomes locekļa kandidāta atlasi nav iespējams veikt instrukcijā noteiktajā termiņā.Atbilstoši koncepcijā atbalstītajam risinājumam instrukcija paredz piemērot šādus principus valdes un padomes locekļu atlases procesā:1) valsts kapitāla daļu turētājs, konstatējot nepieciešamību izvirzīt kapitālsabiedrības valdes vai padomes locekli, kandidātu atlasi uzsāk tādā termiņā pirms paredzamās dalībnieku (akcionāru) sapulces, kurā paredzēts ievēlēt valdes vai padomes locekli, kas nodrošina:a) esošās valdes vai padomes kompetenču vajadzību izvērtējumu veikšanu;b) savlaicīgu kandidātam izvirzīto atlases kritēriju definēšanu;c) kandidātu piesaisti un kvalitatīvu izvērtēšanu nominācijas komitejā.Izveidojot nominācijas komiteju, valsts kapitāla daļu turētājs nosaka termiņus, kādā nominācijas komitejai, pamatojoties uz valsts kapitāla daļu turētāja sagatavoto esošās valdes vai padomes nepieciešamo kompetenču izvērtējumu, nepieciešams definēt kandidātu atlases kritērijus, nodrošināt kandidātu izvērtēšanu nominācijas komitejā un sagatavot priekšlikumus valsts kapitāla daļu turētājam;2) atlases kritēriju un piedāvāto kandidātu izvērtēšanu nodrošina nominācijas komiteja, kas tiek veidota konkrēta valdes vai padomes locekļa atlasei (ja nav izveidota pastāvīga nominācijas komiteja).Kapitāla daļu turētājs izveido nominācijas komiteju, kuras sastāvā iekļauj vismaz trīs pārstāvjus ar balsstiesībām un vismaz vienu neatkarīgu novērotāju ar padomdevēju tiesībām, lai nodrošinātu atlases procesa caurskatāmību;3) nominācijas komiteja valsts kapitāla daļu turētāja noteiktajā termiņā nodrošina kandidātiem izvirzīto atlases kritēriju definēšanu, kas balstīti uz esošās valdes vai padomes nepieciešamo kompetenču izvērtējumu, vienojoties par amatam izvirzīto prasību novērtēšanas veidu un pārbaudes kārtību, kā arī pretendentu pieteikšanās termiņu un kārtību;4) ja nav iespējams izvēlēties atbilstošu kandidātu konkrētajā gadījumā, pieļaujams izmantot citas personāla atlases metodes, piemēram, personāla atlases kompāniju pakalpojumus u. tml.;5) nominācijas komiteja izvirza kandidātus valsts kapitāla daļas turētājam vai kapitālsabiedrības padomei (ja tāda ir izveidota un tā ir ierosinājusi kandidātu atlases procesu caur nominācijas komiteju);6) valsts kapitāla daļas turētājam ir tiesības, pamatoti argumentējot, noraidīt nominācijas komitejas izvirzītos kandidātus. Šādā gadījumā atkārtoti tiek organizēts kandidāta atlases process  |
| 3. | Projekta izstrādē iesaistītās institūcijas | Valsts kancelejaEkonomikas ministrijaVAS "Privatizācijas aģentūra" Pārresoru koordinācijas centrs |
| 4. | Cita informācija | Valsts kapitāla daļu pārvaldības koncepcija <http://polsis.mk.gov.lv/view.do?id=3990> Publisko personu komercdarbības koncepcija <http://polsis.mk.gov.lv/view.do?id=3989> Valsts kancelejas īstenotā ESF projekta "Administratīvā sloga samazināšana un administratīvo procedūru vienkāršošana" ietvaros izstrādāts neatkarīgo ekspertu pētījums "Publiskās personas dalības kapitālsabiedrībā mērķa, nepieciešamības un statusa kritēriju izvērtējums" http://www.mk.gov.lv/lv/esstrukturfondi/vk-realizetie-projekti/aktivitate1512/petijumi  |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Instrukcijas mērķgrupa ir kapitālsabiedrības, kurās valstij kā dalībniekam (akcionāram) ir tiesības izvirzīt valdes vai padomes locekļus. Instrukcijā ietvertais regulējums attiecas uz nozaru ministrijām (izņemot Aizsardzības ministriju un Ārlietu ministriju), kā arī uz Valsts sociālās apdrošināšanas aģentūru un VAS "Privatizācijas aģentūra" |
|  2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam ir netieša pozitīva ietekme uz tautsaimniecību, jo tas ir vērsts uz to kapitālsabiedrību pārvaldības uzlabošanu, kurās dalībnieks ir valsts, sekmējot profesionālu un kompetentu kapitālsabiedrības pārvaldes institūciju darbību.Tiesiskais regulējums attiecībā uz kandidātu atlases procesu valdes vai padomes locekļu amatiem paredz papildu pienākumu kapitāla daļu turētājam – sagatavot esošās valdes un padomes nepieciešamo kompetenču izvērtējumu, lai, pamatojoties uz to, nominācijas komiteja varētu sagatavot detalizētus kandidātu atlases kritērijus.Instrukcijas projekts paredz izveidot nominācijas komiteju, kas ir atbildīga par piedāvāto kandidātu novērtēšanu un informācijas publicēšanu tīmekļa vietnē par atlases procesa rezultātiem  |
|  3. | Administratīvo izmaksu monetārs novērtējums | **Indikatīvais izmaksu aprēķins****Esošās valdes un padomes nepieciešamo kompetenču izvērtējums:**7,4 (vidējā stundas likme *euro* personāldaļai un juristiem) x 8 (laiks atlases kritēriju izveidei) x 15 (prognoze par nepieciešamību sastādīt kandidātu atlases kritērijus) = 888 *euro***Kandidātu saraksta izveides process valsts kapitāla daļu turētājam**:7,4 (vidējā stundas likme *euro* personāldaļai un juristiem) x 5 (laiks viena kandidāta atlasei) x 5 (vidējais atlasīto kandidātu skaits) x 13 (institūciju skaits) = 2405 *euro***Pretendentiem izvirzīto kritēriju definēšana un izvērtēšana nominācijas komitejā:**12,13 (90 % no stundas likmes *euro* 14. mēnešalgu grupai) x 4 (nominācijas komitejas locekļu skaits, kas pārstāv valsts pārvaldes institūcijas) x 2 (laiks viena kandidāta atlasei) x 15 (prognoze par nepieciešamību saskaņot kandidātu atlases kritērijus) = 1456*euro*[[1]](#footnote-1)**Nominācijas komitejas darbības nodrošināšana:**8,22 (stundas likme *euro* 11. mēnešalgu grupai) x 1 (papildu pienākumi vienai personai) x 5 (laiks nominācijas komitejas izveides nodrošināšanai) x 15 (nominācijas komiteju skaits) = 616 *euro***Kandidātu izvērtēšana nominācijas komitejā:**12,13 (90 % no stundas likmes *euro* 14. mēnešalgu grupai) x 4 (nominācijas komitejas locekļu skaits, kas pārstāv valsts pārvaldes institūcijas) x 8 (laiks viena kandidāta atlasei) x 65 (vidējais atlasīto kandidātu skaits) = 25 224 *euro***Informācijas atklātības prasību nodrošināšana:**8,22 (stundas likme *euro* 11. mēnešalgu grupai) x 1 (papildu pienākumi vienai personai) x 3 (laiks instrukcijas prasību izpildes nodrošināšanai) x 15 (nominācijas komiteju skaits) = 370 *euro***Neatkarīga eksperta atlases procesa izmaksas (personāla atlases un kompetences novērtēšanas jautājumos):**10 *euro* (vidējā stundas likme atlases procesā iesaistītajām personām) x 5 (iesaistīto personu skaits) x 12 (laiks atlases procesa nodrošināšanai) = 600 *euro***Kopējās administratīvās izmaksas** 31 559 *euro* |
|  4. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (*euro*) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav |   |   |   |   |
| 1.2. valsts speciālais budžets | Nav |   |   |   |   |
| 1.3. pašvaldību budžets | Nav |   |   |   |   |
| 2. Budžeta izdevumi: |  |   |   |   |   |
| 2.1. valsts pamatbudžets |  |   |   |   |   |
| 2.2. valsts speciālais budžets |  |   |   |   |   |
| 2.3. pašvaldību budžets |  |   |   |   |   |
| 3. Finansiālā ietekme: |  |   |   |   |   |
| 3.1. valsts pamatbudžets |  |   |   |   |   |
| 3.2. speciālais budžets |  |   |   |   |   |
| 3.3. pašvaldību budžets |  |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |

|  |  |
| --- | --- |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | **Informācijas atklātības prasību nodrošināšana:**8,22 (stundas likme *euro* 11. mēnešalgu grupai) x 1 (papildu pienākumi vienai personai) x 3 (laiks instrukcijas prasību izpildes nodrošināšanai) x 15 (nominācijas komiteju skaits) = 370 *euro***Neatkarīga eksperta atlases piesaistes izmaksas (personāla atlases un kompetences novērtēšanas jautājumos):**10 *euro* (vidējā stundas likme atlases procesā iesaistītajām personām) x 5 (iesaistīto personu skaits) x 12 (laiks atlases procesa nodrošināšanai) = 600 *euro*Kandidātu atlases process tiks nodrošināts institūcijām piešķirto valsts budžeta līdzekļu ietvaros |

Anotācijas IV sadaļa – projekts šo jomu neskar.

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
|  1. | Saistības pret Eiropas Savienību | Projekts šo jomu neskar |
|  2. | Citas starptautiskās saistības | Latvijas pievienošanās OECD Ceļa karte (apstiprināta OECD padomē 2013. gada 15. oktobrī). OECD vadlīnijas valsts kapitālsabiedrību pārvaldībai (OECD *Guidelines on Corporate Governance of State-owned Enterprises, 2005* http://www.oecd.org/daf/ca/oecdguidelinesoncorporategovernanceofstate-ownedenterprises.htm) |
|  3. | Cita informācija |  |

|  |
| --- |
| 1. tabulaTiesību akta projekta atbilstība ES tiesību aktiem |
| Nav attiecināms |

|  |
| --- |
| 2. tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | OECD vadlīnijas valsts kapitālsabiedrību pārvaldībai (OECD *Guidelines on Corporate Governance of State ownedEnterprises, 2005)* (http://www.oecd.org/daf/ca/oecdguidelinesoncorporategovernanceofstate-ownedenterprises.htm) |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
| OECD vadlīnijas valsts kapitālsabiedrību pārvaldībai  | Starptautisko saistību izpilde tiks nodrošināta ar instrukcijas projekta pieņemšanu līdz Publisko personu kapitālsabiedrību un kapitāla daļu pārvaldības likuma spēkā stāšanās dienai attiecībā uz kandidātu atlases procesu valdes locekļu un padomes (ja tādas ir izveidotas) locekļu amatiem | Starptautiskās saistības, kas minētas šīs tabulas A ailē, tiek izpildītas attiecībā uz kandidātu atlases procesu.Pilnīgu saistību izpildi nodrošina Publisko personu kapitālsabiedrību un kapitāla daļu pārvaldības likums.Ekonomikas ministrija ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Paredzētās saistības nav pretrunā ar jau esošajām Latvijas Republikas starptautiskajām saistībām |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts pieejams Ministru kabineta tīmekļa vietnē www.mk.gov.lv |
| 2. | Sabiedrības līdzdalība projekta izstrādē | Projektā iekļautie atlases kritēriji ir izskatīti darba grupas valsts kapitālsabiedrību pārvaldības jautājumos 2014. gada 27. martā sēdē, piedaloties Latvijas Tirdzniecības un rūpniecības kameras, Latvijas Darba devēju konfederācijas un Latvijas Pašvaldību savienības pārstāvjiem |
| 3. | Sabiedrības līdzdalības rezultāti | Instrukcijas projekts precizēts atbilstoši darba grupas locekļu paustajiem un darba grupas atbalstītajiem priekšlikumiem |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kapitāla daļu turētāji, Valsts kanceleja, Ekonomikas ministrija, Pārresoru koordinācijas centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paredz izveidot nominācijas komiteju, lai nodrošinātu efektīvāku valdes un padomes locekļu kandidātu atlases procesu |
| 3. |  Cita informācija | Nav |

Ministru prezidente Laimdota Straujuma

Vizē:

Valsts kancelejas direktore Elita Dreimane

12.09.2014

2100

Blumers 67082933

Girts.Blumers@mk.gov.lv

1. Neietver neatkarīga eksperta izmaksas (personāla atlases un kompetences novērtēšanas jautājumos) [↑](#footnote-ref-1)